 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሴካፋ ርግኣት ኤርትራ ካልኦት ውድድራት ሒዝና ክንመጽእ ዕድል ፈጢሩልናዩ 2 መስከረም 2019 1911 ኣብ ሓቃዊ ዛንታ ዝተሞርኮዘ ድርሰት ፊልሚዩ ኣብ መወዳእታ እዚ ዓመት ተሳኢሉ ናብ ተዓዘብቲ ከም ዝዝርጋሕ ዳይሬክተር እቲ ፊልም ኒክሂል ኣድቫኒ ተዛሪቡ ብ1911 ኣቆጻጽራ ኤውሮጳውያን ጋንታታት ኩዕሶ እግሪ ህንዲ ሞሁን ባጋንን ጋንታ ምብራቕ ዮርኪሽር ኢንግሊዝን ግጥም ኩዕሶ እግሪ ዘካየዳሉ እዋንዩ ክልተ ንሓደ ብዝኾነ ውጽኢት ብዓወት ጋንታ ህንዲ ዝተዛዘመ ጸወታ እተን ጋንታታት ኣብ ህንዲ ካብቶም ንምንቅስቓስ ናጽነት ህንዲ ዝደረኹ ወሰንቲ ፍጻሜታት እዩ ተባሂሉ ይጥቀስ ኣብቲ እዋን ብሓንቲ ኩዕሶ ንኣንጻራዊት ጋንታ ዝገጥሙ ዝነበሩ 11 ሰባት ህዝቢ መላእ ሃገር ንሓርነት ከነቓቕሑዎን ልቢ ከዕብዩሉንዮም ኢሉ ዝገመተኳ እንተዘይነበረ ህንዲ ብ1947 ካብ መግዛእቲ ኢንግሊዝ ክትናገፍ ንቓልሲ ክትብገስ ዝገበራ ኣጋጣሚ ክኸውን ከም ዝኽኣለ ግን ይእመን ብተወሳኺ እዚ ጸወታ ንኩዕሶ እግሪ ህንድን መላእ ሃገራዊ ፍቕርን መሰረት ኣንጺፉ ሓሊፉ ኢሎም ህንዳውያን ይኣምኑ በዚ መሰረት ተጻወትቲ እታ ጋንታ ዝነበሩ ዘይመውት 11 ዝብል ዘንተኣለማዊ ስያመ ዝኽሪ ተዋሂቡዎም ይርከብ ዳይሬክተር ኣድቫኒ ብዛዕባ እዚ መጽናዕቲ ከካይድ ከለኹ ሓደ ታሪኽ ረኺበ ሓደ መንእሰይ ንሓለቓ ጋንታ ሞሁን ባጋን ዝነበረ መዓስ ኢና ንኢንግሊዝ እንስዕራ ኢሉ ሓቲቱዎ ንሱ ድማ ሓቀኛ ስዕረት ባንዴራ ብሪጣኒያ ክትወርድ እንከላዩ ዝኸውን ኢሉ መሊሱሉ ክብል ይጠቅስ ዓሌታውነት ዝዓሰሎ ኩዕሶ እግሪ ኲናት ዝወለዐ ግጥም ኩዕሶ እግሪ እዚ ነቲ ኩዕሶ እግሪ ወይ ስፖርት ልዕሊ እቲ ን90 ደቓይቕ ኣብ መጻወቲ ሜዳ ዝርአይ ብቕዓት ረሃጽን ሃድን ኩዕሶንዩ ንዝብል ኣበሃህላ ብዙሓት ዝሓቁፍ ታሪኻዊ ፍጻሜ ኩዕሶ እግሪዩ ኣብ ዞባ ምብራቕ ኣፍሪቃ ዝነውሐ ታሪኽ ኣይ ሰላም ኣይ ኲናት ዝነበረን ኢትዮጵያን ኤርትራን ግደ ሰላም ካብ ዝእውጃ ንነጀው ብዝተፈላለየ ስፖርታዊ ንጥፈታት ምሕዝነታዊ ጸወታታት ከካይዳ ምጽንሐን ይፍለጥ ኣብ ኩዕሶ እግሪ ኣፍሪቃ ንዝተፈፀመ ብልሸውና ዘቃለዐ ጋዜጠኛ ተቐቲሉ ማሕበር ኩዕሶ እግሪ ማእኸላይን ምብራቕን ኣፍሪቃ ፈላማይ ውድድር ኩዕሶ እግሪ ሴካፋ ትሕቲ 15 ዓመት ኣብ ስታድየም ኣስመራ ክእንገድ ምውሳኑ መርኣያ እቲ ሓዲሽ ተስፋታት ሒዙ ዝመጽአዩ ተባሂሉ ዝሙገስ እማመ ሰላም እዘን ሃገራትዩ ውድድር ሴካፋ ትሕቲ 15 ዓመት ኣብ ዝተኻየደሉ ሓላፊት እቲ ውድድር ወይዘሮ ፔትራ ዶሪስ ኩዕሶ እግሪ ሓንቲ ከባብ ኩዕሶ ምህራም ዘይኮነ ምሕዝነት ሰላም ምትሕብባርን ውህደትንዩ ኢላ ነይራ ርግኣትን ምቕባል ኣጋይሽን ኤርትራ ብቐጻሊ ካልኦት ውድድራት ሒዝና ንክንመጽእ ዓብዪ ዕድል ፈጢሩልናዩ እውን ኢላ ምንጪ ስእሊ, CCSEritrea እቲ ውድድር እንታይ ነይሩ? 